Diari Oficial de la Generalitat Valenciana


Sumari del DOGV 8263, del 28-03-2018 (2018/2885)

RESOLUCIÓ de 15 de març de 2018, de la Conselleria d'Educació, Investigació, Cultura i Esport, per la qual es convoquen en 2018 subvencions per a infraestructures i equipament d'R+D+I per al període 2018-2020 (PO FEDER Comunitat Valenciana 2014-2020).
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8263

Data del DOGV
:   28-03-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/2885


Data del document
:   15-03-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 15 de març de 2018, de la Conselleria d'Educació, Investigació, Cultura i Esport, per la qual es convoquen en 2018 subvencions per a infraestructures i equipament d'R+D+I per al període 2018-2020 (PO FEDER Comunitat Valenciana 2014-2020). [2018/2885]  
Mitjançant l'Ordre 89/2016, de 22 de desembre, de la Conselleria d'Educació, Investigació, Cultura i Esport (DOGV 7945, 28.12.2016), s'aproven les bases reguladores per a la concessió de subvencions per a adquisició d'infraestructures i equipament d'R+D+I per les universitats públiques valencianes i consorcis públics d'investigació adscrits a la Generalitat no pertanyents al sector sanitari.  
  
La base quarta de l'esmentada ordre disposa que el procediment de concessió per concurrència competitiva s'iniciarà d'ofici per mitjà de convocatòria pública adoptada per resolució de l'òrgan competent i publicada en el Diari Oficial de la Generalitat Valenciana.  
De conformitat amb el que disposa el Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, la present subvenció no necessita ser notificada a la Comissió Europea per no ser-li d'aplicació l'apartat 1 de l'article 107 del Tractat de funcionament de la Unió Europea, ja que els beneficiaris previstos són organismes d'investigació en el sentit de l'apartat 15.e del Marc sobre ajudes estatals d'investigació i desenvolupament i innovació (2014/C 198/01) i per tractar-se d'activitats primàries de caràcter no econòmic, per la qual cosa no suposa un avantatge econòmic per a una empresa ni produeix falsejament de la competència que afecte els intercanvis comercials dels estats membres de la UE.  
Per tot això, i fent ús de les facultats que em confereix el Decret 155/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, i d'acord amb el que estableix l'article 164.4 b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; la Llei 38/2003, de 17 de novembre, general de subvencions; el Reial decret 887/2006, de 21 de juliol, pel qual s'aprova el Reglament de la Llei 38/2003, vista la proposta de la directora general d'Universitat, Investigació i Ciència de data 14 de febrer de 2018 i de conformitat amb aquesta, resolc:  
  
  
Primer. Objecte i condicions  
1. L'objecte de la present resolució és convocar per al període 2018-2020 les subvencions per a adquisició d'infraestructures i equipament d'R+D+I (PO FEDER 2014-2020 Comunitat Valenciana) regulades per l'Ordre 89/2016, de 22 de desembre, de la Conselleria d'Educació, Investigació, Cultura i Esport.  
2. Aquestes subvencions tenen caràcter plurianual i el període d'execució de l'activitat objecte d'aquesta subvenció serà el comprés entre l'1 de gener de 2018 i el 31 d'octubre de 2020. L'activitat objecte de subvenció haurà d'iniciar-se, ineludiblement, en l'exercici 2018.  
  
3. Les condicions per a la sol·licitud, tramitació, resolució i notificació seran les establides en les mencionades bases reguladores.  
4. Aquestes subvencions estan cofinançades, en un 50 per cent, per la Unió Europea a través del Programa operatiu del Fons Europeu de Desenvolupament Regional de la Comunitat Valenciana 2014-2020, dins de l'eix prioritari 1, «Potenciar la investigació, el desenvolupament tecnològic i la innovació», Objectiu específic 1.1.2, «Enfortiment de les institucions d'R+D i creació, consolidació i millora de les infraestructures científiques i tecnològiques». L'activitat subvencionada haurà de respondre a la lògica del dit objectiu específic i tindre incidència en l'indicador de productivitat: C025, «Nombre d'investigadors que treballen en instal·lacions d'infraestructures d'investigació millorades»; i/o en algun dels següents indicadors de resultat: R001T, «Nombre de participacions en projectes finançats en el 7m PM o H2020, liderats per ens públics regionals d'R+D que han rebut fons FEDER per a la construcció d'infraestructures i/o adquisició d'equips»; R001J, «Personal investigador en equivalència a jornada completa en centres d'R+D».  
  
5. L'acceptació d'aquestes subvencions per part de les entitats que resulten beneficiàries, suposa la declaració d'aquestes de disposar de capacitat administrativa, financera i operativa suficient per a complir les condicions d'aquestes, i implica l'assumpció de les obligacions recollides en la normativa nacional i de la Unió Europea que regula la gestió dels fons FEDER.  
  
Segon. Sol·licitants  
Podran sol·licitar les subvencions convocades, les universitats públiques valencianes, així com els consorcis públics d'investigació adscrits a la Generalitat no pertanyents al sector sanitari.  
No podran obtindre la condició de beneficiàries les entitats en les quals concórrega alguna de les circumstàncies previstes en l'article 13.2 de la Llei 38/2003, de 17 de novembre, general de subvencions.  
  
Tercer. Finançament i import de la convocatòria  
1. Les subvencions que es convoquen per al període 2018-2020 per la present resolució es finançaran amb càrrec a la línia S0104000 del Programa pressupostari 542.50, Investigació, desenvolupament tecnològic i innovació (R+D+I), del pressupost de despeses de la Generalitat, dotada amb un import de 8.500.000 euros per a l'exercici 2018.  
2. Les quanties corresponents a les anualitats 2019 i 2020 queden condicionades a l'existència de crèdit adequat i suficient en el moment de la resolució de la concessió, i seran les que figuren en la línia S0104000 del programa pressupostari 542.50, Investigació, desenvolupament tecnològic i innovació (R+D+I), dels corresponents pressupostos de despeses de la Generalitat per als esmentats exercicis.  
3. Les quanties anteriorment establides podran incrementar-se amb una quantia addicional de l'import total, quan, com a conseqüència de la concurrència d'alguna de les circumstàncies previstes en l'article 58 del Reglament que desplega la Llei 38/2003, de 17 de novembre, general de subvencions, aprovat pel Reial decret 887/2006, de 21 de juliol, es produïsca un augment de crèdit disponible abans de la concessió de les ajudes regulades per la present resolució.  
4. L'efectivitat de la quantia addicional queda condicionada a la declaració de disponibilitat del crèdit com a conseqüència de les circumstàncies abans assenyalades i, si és el cas, a l'aprovació prèvia de la modificació pressupostària que siga procedent, en un moment anterior a la resolució de la concessió de l'ajuda.  
5. En tot cas, la declaració del crèdit disponible, es publicarà en el Diari Oficial de la Generalitat Valenciana i en la web de la Conselleria d'Educació, Investigació, Cultura i Esport, amb caràcter previ a la resolució de la concessió, sense que aquesta publicitat implique l'obertura de termini per a presentar noves sol·licituds, ni l'inici de nou còmput de termini per a resoldre.  
  
Quart. Finalitat, activitat finançable i conceptes subvencionables  
1. La finalitat d'aquestes subvencions és reforçar el Sistema Valencià d'R+D+I, per mitjà de la dotació de fons a les universitats públiques valencianes i consorcis públics d'investigació no sanitaris, per a l'adquisició i actualització d'infraestructures, equipaments i tecnologies d'última generació d'R+D+I, que els permeta desenvolupar activitats d'investigació d'excel·lència.  
2. L'activitat finançable serà la que recull la base sisena de les bases reguladores. Així mateix, d'acord amb la base quarta, el projecte d'investigació que motiva la sol·licitud haurà d'enquadrar-se en un dels eixos prioritaris de desenvolupament de l'estratègia d'especialització intel·ligent per a la investigació i innovació a la Comunitat Valenciana (RIS3-CV), que va ser aprovada per la Comissió Delegada de Ciència, Tecnologia i Innovació del Consell el 27 de desembre de 2016 i contribuir a l'exercici d'un o més dels objectius específics que s'assignen a cada un dels 3 eixos prioritaris de desenvolupament (pàgines 43 a 55 de l'estratègia abans mencionada).  
3. Els conceptes subvencionables seran els recollits en la base sisena de les bases reguladores.  
4. D'acord amb el que estableix l'ordre de bases i la present convocatòria es podrà finançar fins al 100 % dels costos considerats subvencionables.  
5. S'exclouen d'aquesta convocatòria l'obra civil de remodelació o millora d'edificis i el mobiliari, aparells i instrumental d'ús general, no científic, d'aplicació a la docència, d'oficina i equips informàtics de gestió.  
6. En cas de sol·licituds que consistisquen en la renovació d'equipaments o infraestructures ja existents, aquesta haurà de comportar necessàriament una millora, per la qual cosa el manteniment o substitució sense increment de la qualitat queda exclòs d'aquesta convocatòria.  
7. No es finançaran les taxes i impostos associats a l'adquisició dels equipaments i infraestructures sol·licitades.  
8. Per a cada sol·licitud el pressupost subvencionable en cada una de les anualitats d'execució de l'activitat serà superior a 100.000,00 euros (IVA no inclòs). Quedarà exclosa qualsevol sol·licitud associada a un projecte que en alguna anualitat present un pressupost inferior a aquesta quantia.  
9. La quantia màxima a concedir per sol·licitud en el marc d'aquesta convocatòria (període 2018-2020) no podrà ser superior a 999.999 euros (IVA no inclòs), per la qual cosa resultaran excloses les sol·licituds que excedisquen el dit límit.  
10. En el cas que el cronograma d'execució de l'activitat preveja menys de tres anualitats, aquesta haurà d'iniciar-se ineludiblement en 2018, tenint en compte els límits esmentats en els dos apartats anteriors.  
  
  
Cinqué. Forma i termini de presentació de sol·licituds  
1. La formalització i presentació de la sol·licitud per les entitats sol·licitants tindrà en compte el que disposen les bases reguladores i en la present convocatòria.  
2. Les sol·licituds es presentaran en el termini dels 20 dies naturals següents a la publicació de la present resolució, degudament omplides i utilitzant l'imprés normalitzat que figura en la següent adreça d'internet: http://www.ceice.gva.es/va/web/ciencia/feder. Una vegada realitzat el tràmit telemàtic, l'entitat sol·licitant haurà d'imprimir les pàgines corresponents i les presentarà amb la firma original del representant legal de l'entitat i de la persona que lidere com a investigador o investigadora principal el projecte d'R+D+I per al qual se sol·licita la infraestructura o l'equipament, dins del termini establit en la convocatòria, preferentment en el registre d'entrada de la Conselleria d'Educació, Investigació, Cultura i Esport, sense perjudici de les altres formes previstes en la legislació vigent de procediment administratiu comú. La no-presentació de la sol·licitud en el registre corresponent, dins del termini, serà causa d'exclusió.  
3. Es presentarà una sol·licitud per cada un dels projectes per als quals se sol·licita aquesta subvenció. Amb independència del nombre d'equipaments o infraestructures que se sol·liciten, necessàriament, un d'aquests haurà de correspondre a l'exercici 2018 i tindre en compte el que disposa l'apartat 8 del resolc anterior.  
4. Només es podrà presentar una sol·licitud per projecte d'R+D+I i cada investigador o investigadora podrà donar suport únicament a una sol·licitud. En el cas de presentació de sol·licituds en què per a un mateix projecte existisquen diverses sol·licituds o que una mateixa persona avale com a investigador o investigadora principal diverses sol·licituds només es considerarà vàlida l'última sol·licitud presentada en termini.  
5. La documentació que s'adjunta a la sol·licitud, es podrà aportar via telemàtica i no serà necessari adjuntar-la novament en el moment de presentar la sol·licitud en el registre d'entrada corresponent.  
  
Sisé. Documents i informacions que han d'adjuntar-se a la sol·licitud  
  
1. La sol·licitud anirà acompanyada de:  
a) Declaració responsable firmada pel representant legal o la representant legal de l'entitat amb les manifestacions a què fa referència la base quinzena de l'Ordre 89/2016. Així mateix s'hi inclourà declaració responsable que l'entitat no està incursa en cap de les prohibicions per a obtindre la condició de beneficiària de subvencions públiques i es troba al corrent en el compliment de les obligacions per reintegrament que se li hagen exigit, de conformitat amb el que disposen els articles 13 i 34.5 de la Llei 38/2003, de 17 de novembre, general de subvencions.  
  
b) Declaració comprensiva de totes les subvencions sol·licitades, concedides o percebudes amb la mateixa finalitat, que haurà d'actualitzar-se, sempre que varie la situació inicialment declarada i remetre en el termini de 10 dies a l'òrgan instructor d'aquestes subvencions.  
c) Una memòria que necessàriament inclourà:  
c.1) Descripció del projecte d'R+D+I per al qual se sol·licita la infraestructura o l'equipament, en què s'indique:  
- Títol del projecte d'investigació.  
- Antecedents del projecte, situació actual i vigència del projecte d'investigació.  
- Identificació de l'investigador o investigadora responsable i components del grup d'investigació que desenvolupa el projecte.  
- Objectiu o objectius específics de la RIS3'CV sobre els quals pretén impactar el projecte d'investigació (justificació del seu enquadrament).  
- Objectius generals i específics del projecte d'investigació.  
- Pla de treball, metodologia, organització i cronograma del projecte d'investigació.  
- Pressupost de despeses d'inversió a efectuar, detallat per conceptes, amb les previsions per a les distintes anualitats i alineació d'aquestes despeses amb els objectius del projecte d'investigació.  
- Justificació de la necessitat de l'equipament o la infraestructura a finançar (necessitat a la qual dóna cobertura, millores que repercutiran en la investigació que es du a terme...) i el seu caràcter innovador (necessitat d'ús de l'equipament o infraestructura sol·licitada davant d'altres equipaments alternatius que s'utilitzen, disponibilitat d'equipaments iguals o semblants en la mateixa entitat, altres universitats o centres, singularitat dels equips?).  
c.2) Difusió i transferència dels resultats: Pla de difusió i de transferència i promoció de resultats del projecte d'investigació.  
c.3) Àrees de coneixement i línies d'investigació que es veuran beneficiades.  
c.4) Detall de l'obtenció, pel grup d'investigació, de fons competitius en el 7m programa marc de la Unió Europea i en Horitzó 2020.  
  
c.5) Retorn social i impactes esperats, en què es concrete quins beneficis reportarà a la societat la subvenció sol·licitada.  
c.6) Ús individual o compartit. Relació de grups d'investigació els projectes dels quals es veuran beneficiats amb l'adquisició de la infraestructura sol·licitada. En relació amb cada un d'aquests s'indicarà la denominació del projecte, vigència, identificació de la persona que lidera la seua execució, entitat a què pertany i vinculació del projecte amb la subvenció sol·licitada i caldrà especificar els beneficis que reportarà al projecte que desenvolupen la disponibilitat de l'equip o infraestructura sol·licitada.  
d) Descripció dels equipaments o de les infraestructures que es pretenen adquirir o construir. Quan l'activitat consistisca en l'adquisició d'equipament s'aportarà una relació amb detall de cada un dels seus components acompanyats de factura proforma o pressupost de com a mínim tres cases comercials o declaració responsable en què s'indiquen els motius que impossibiliten la seua aportació. En aquest últim cas s'aportarà un pressupost estimat amb la justificació del càlcul. En cas de sol·licituds que consistisquen en la renovació amb millora d'equipaments ja existents, s'indicarà la data de compra de l'equip existent, l'estat actual, l'estadística d'ús de l'equipament de l'últim any i es descriuran els avantatges que aporta el nou equipament respecte de l'equipament que s'ha de substituir.  
Així mateix, quan la proposta de finançament comporte la realització d'obres cal aportar un projecte tècnic emés per l'oficina de supervisió de projectes de l'entitat sol·licitant o unitat tècnica equivalent sobre el contingut i l'abast d'aquestes, quantificat econòmicament.  
  
e) Documentació suport necessària per a acreditar la separació dels estats financers entre activitats econòmiques i no econòmiques. La prova de l'adequada distribució de costos, finançament i ingressos podrà consistir en la presentació dels estats financers anuals de l'entitat.  
  
f) El projecte haurà d'executar-se en el marc d'un desenvolupament sostenible i de foment de la conservació, protecció i millora del medi ambient i desenvolupar-se amb un enfocament d'integració que incorpore l'objectiu de la no-discriminació i de la igualtat d'oportunitats entre dones i homes, per la qual cosa les entitats participants hauran de presentar declaració responsable sobre el compliment de la normativa vigent en matèria mediambiental i igualtat d'oportunitats.  
2. La informació facilitada per les entitats sol·licitants de les subvencions haurà de presentar-se d'acord amb el contingut i format dels models normalitzats que es troben disponibles en en l'adreça d'internet: http://www.ceice.gva.es/va/web/ciencia/feder.  
3. Quan la sol·licitud no reunisca els requisits exigits en la Llei 39/2015, d'1 d'octubre, del procediment administratiu comú de les administracions públiques, o no s'hi adjunte la documentació que d'acord amb aquesta convocatòria siga exigible, es requerirà l'entitat sol·licitant perquè en el termini de 10 dies hàbils des del següent al de la recepció del requeriment- esmene la falta o adjunte els documents preceptius, amb advertència que si no fa així es considerarà que desisteix de la seua sol·licitud, amb la resolució prèvia dictada en els termes que preveu la legislació administrativa. Els requeriments es notificaran per mitjà de la seua publicació en l'adreça d'internet: http://www.ceice.gva.es/va/web/ciencia/feder.  
  
Seté. Criteris de valoració, quantia de les subvencions i assignació de la dotació prevista en la convocatòria  
1. Les sol·licituds es prioritzaran atenent la major puntuació obtinguda d'acord amb els criteris i barem que es fixen en la base novena de les bases reguladores. Aquests criteris són els següents:  
a) Caràcter innovador del projecte i la seua qualitat cientificotècnica, a fi de fomentar la investigació d'excel·lència, amb un màxim de 50 punts, que s'assignaran atenent:  
- La definició, el contingut, la qualitat, l'originalitat, el grau de novetat, i la contribució a l'avanç del coneixement del projecte d'investigació a desenvolupar; la qualitat del grup d'investigació i la seua trajectòria, es valorarà així mateix la composició paritària d'homes i dones del grup, de 0 a 15 punts.  
- El pla de treball, el cronograma del projecte d'investigació i l'adequació dels equipaments o infraestructures al projecte d'investigació a desenvolupar, i la seua viabilitat. Es valorarà l'obtenció d'ajudes, o la valoració positiva d'aquest projecte d'investigació en convocatòries de concurrència competitiva estatals d'infraestructures i equipament cientificotècnic, als efectes de la viabilitat del projecte d'investigació de 0 a 20 punts.  
- Adequació del pressupost detallat de despeses d'inversió als objectius previstos del projecte d'investigació, de 0 a 15 punts.  
b) Orientació del projecte a la transferència tecnològica, amb un màxim de 15 punts, que s'assignarà atenent:  
- La transferència de resultats del projecte, de 0 a 10 punts.  
- La contribució dels resultats del projecte a una transformació del model econòmic basat en el coneixement, de 0 a 5 punts.  
c) Línies d'investigació que es veuran beneficiades, amb un màxim 10 punts, que s'assignarà atenent el nombre d'àrees temàtiques implicades, de 0 a 10 punts.  
d) Obtenció de fons competitius en 7m Programa marc de la Unió Europea i en Horitzó 2020 amb un màxim 10 punts, que s'assignarà atenent de la manera següent:  
- Per cada projecte cofinançat en el qual el grup d'investigació participa a títol individual o com a soci s'assignarà 1 punt.  
- Per cada projecte liderat pel grup d'investigació en què participen altres grups en qualitat de socis s'assignaran 2 punts.  
e) Retorn social: beneficis que reportarà a la societat la inversió realitzada, de 0 a 10 punts.  
f) Ús individual o compartit dels equipaments i infraestructures entre centres d'investigació o universitats, de 0 a 5 punts.  
2. En cas d'empat entre la puntuació total atorgada a les sol·licituds, l'empat es dirimirà a favor de la sol·licitud amb major puntuació en els criteris d'acord amb l'ordre anteriorment establit. En cas de persistir l'empat s'aplicaran criteris d'igualtat, de manera que, en primer lloc tindran prioritat els projectes liderats per dones, i en segon lloc caldrà ajustar-se a la major presència, en termes percentuals, de dones investigadores en la composició del grup que desenvolupa el projecte d'investigació.  
3. La comissió d'avaluació prevista en les bases reguladores podrà demanar, per a la valoració de les sol·licituds, informe d'un comité d'experts o d'una agència d'avaluació.  
4. No podran ser objecte de subvenció aquelles sol·licituds que obtinguen una valoració inferior a 70 punts en l'avaluació.  
5. En l'anualitat 2018, les subvencions es determinaran seguint l'ordre de prelació resultant de la puntuació obtinguda per cada sol·licitud en la fase de valoració, i s'assignarà l'import de subvenció d'acord amb els costos subvencionables sol·licitats fins a esgotar el crèdit disponible consignat en la línia C78130449 per a la dita anualitat. Les quanties aplicables en els exercicis 2019 i 2020 es destinaran a donar continuïtat als projectes subvencionats en 2018. La dotació de cada un d'aquests exercicis es distribuirà proporcionalment entre el conjunt d'expedients, i serà la quantia a assignar per projecte en cada una de les anualitats 2019 i/o 2020, la que resulte d'aplicar la fórmula següent:  
  
Huité. Concurrència i compatibilitat de les subvencions  
La percepció d'aquestes subvencions és compatible amb altres ajudes, subvencions i ingressos o recursos per a la mateixa finalitat, procedents de qualsevol altra administració o ens públic o privat, amb les limitacions derivades de l'article 65.11 del Reglament (UE) núm. 1303/2013 del Parlament Europeu i del Consell de 17 de desembre de 2013, que estableix la incompatibilitat amb subvencions finançades amb fons estructurals i d'inversió europeus (EIE). Aquesta compatibilitat estarà condicionada al fet que l'import de les subvencions concedides no podrà ser en cap cas de tal quantia que, aïlladament o en concurrència amb altres, supere el cost de la infraestructura o equip finançat.  
  
  
Nové. Resolució de la convocatòria  
1. El termini per a resoldre les subvencions convocades i la seua notificació serà l'establit en la base tretzena de les bases reguladores, i s'iniciarà el còmput del termini l'endemà de la finalització del termini de presentació de sol·licituds.  
2. Transcorregut el termini assenyalat sense que s'haja notificat resolució expressa, les persones interessades podran considerar desestimades les seues sol·licituds per silenci administratiu, als efectes previstos en l'article 25.1.a de la Llei 39/2015, d'1 d'octubre, del procediment administratiu comú de les administracions públiques.  
  
Desé. Mitjans de notificació  
1. De conformitat amb el que estableix l'article 45.1.b de la Llei 39/2015, d'1 d'octubre, del procediment administratiu comú de les administracions públiques, l'òrgan instructor publicarà els requeriments d'esmena i la resta d'actes de tràmit en la web de la Direcció General d'Universitat, Investigació i Ciència: http://www.ceice.gva.es/va/web/ciencia/feder.  
2. La resolució definitiva del procediment es publicarà, a més d'en la web indicada, en el Diari Oficial de la Generalitat Valenciana.  
  
Onzé. Justificació econòmica  
1. La justificació de la subvenció es realitzarà en la forma prevista en la base catorzena de les bases reguladores, i podrà donar lloc a minoració, resolució o reintegrament. En tot cas comprendrà la documentació següent:  
a) Memòria d'actuació justificativa del compliment de les condicions imposades en la concessió de la subvenció.  
b) Memòria econòmica justificativa del cost de les activitats realitzades, que contindrà una relació classificada de les despeses, amb indicació del creditor i del document, import i data d'emissió, tipus i denominació del contracte administratiu, codi de l'expedient de contractació, la descripció del procediment seguit (obert, restringit, negociat amb publicitat o sense) i la forma d'adjudicació (únic criteri preu o diversos criteris).  
S'hi adjuntarà còpia completa de l'expedient del procediment de contractació seguit i d'originals o còpies compulsades de les factures o documents de valor probatori equivalent en el tràfic jurídic mercantil, els originals dels quals seran estampillats amb indicació de la subvenció concedida i del percentatge d'imputació. Així mateix s'aportarà justificació acreditativa del pagament de les factures i fotografies a color dels equipaments o infraestructures adquirits on s'aprecie clarament la mesura de publicitat corresponent (etiqueta amb logotip FEDER, tanca, placa, etc.).  
c) Declaració responsable en què s'indique si s'han percebut o es percebran altres fons per a la realització de les mateixes actuacions objecte d'aquestes subvencions. En cas afirmatiu, aportarà una relació exhaustiva de les subvencions, ingressos o altres recursos públics o privats que puguen afectar la compatibilitat de les subvencions, indicant la procedència dels fons i el seu import, així com el percentatge d'imputació de cada subvenció a la despesa.  
d) Declaració responsable en què es manifeste si l'actuació cofinançada és o no projecte generador d'ingressos, d'acord amb el que preveu l'article 61,1 del Reglament (UE) núm. 1303/2013 del Parlament Europeu i del Consell, de 17 de desembre de 2013.  
e) Nombre d'investigadors (treballadors equivalents a temps complet), desagregats per sexe, que treballen en instal·lacions que disposen d'infraestructures o equipaments d'investigació millorades després de la recepció de la subvenció.  
f) Nombre de participacions en projectes finançats en H2020, i altres programes de concurrència competitiva de caràcter internacional, liderats pel grup que desenvolupa el projecte d'R+D+I i que ha rebut finançament a l'empara d'aquesta convocatòria.  
2. La justificació es presentarà com a màxim l'últim dia hàbil del mes d'octubre de l'anualitat corresponent, per la qual cosa l'activitat objecte de la subvenció haurà de desenvolupar-se a partir de l'1 de gener del corresponent exercici i abans de la dita data. No obstant això, quan la Llei de pressupostos de la Generalitat o una altra norma preveja el pagament anticipat per a aquestes subvencions, el termini per a la presentació de la documentació justificativa de la subvenció serà el mes de febrer de l'anualitat següent a la de la seua execució. En aquest últim cas, el termini d'execució de l'activitat subvencionada serà el comprés entre l'1 de gener i el 31 de desembre de cada exercici.  
3. Dins de cada anualitat s'entendrà que la despesa ha sigut executada quan s'haja procedit, almenys, al reconeixement de l'obligació de pagament per l'entitat beneficiària.  
4. S'admetran els pagaments realitzats fins a la data límit de presentació del compte justificatiu de la despesa.  
5. En el supòsit d'adquisició de béns immobles, s'aportarà certificat de taxador independent degudament acreditat i inscrit en el corresponent registre civil. En cap cas el cost d'adquisició de les despeses subvencionables podrà ser superior al valor de mercat.  
  
6. L'entitat beneficiària haurà d'acreditar per mitjà de certificació expedida per l'òrgan competent davant de la Direcció General d'Universitat, Investigació i Ciència els punts següents:  
a) Que la subvenció concedida ha sigut degudament registrada en la comptabilitat de l'entitat, de manera que siga possible la seua identificació comptable, a fi d'obtindre estats recapitulatius i detallats de totes les activitats exercides.  
b) Que els fons han sigut destinats a realitzar l'activitat per a la qual van ser concedits.  
c) Que la documentació original acreditativa de la despesa realitzada i efectivament pagada es troba en les seues dependències, a disposició d'aquesta direcció general, de la Intervenció General de la Generalitat i de la Sindicatura de Comptes.  
  
Dotzé. Pagament de les subvencions.  
1. Per a cada anualitat, el pagament anticipat del 100 per cent de l'import de les subvencions la convocatòria de les quals s'efectua per la present resolució es realitzarà si la Llei de pressupostos de la Generalitat, o una altra norma, així ho estableixen. En cas contrari el pagament s'efectuarà amb la justificació prèvia, pels beneficiaris, de la realització de l'activitat objecte de subvenció.  
2. El pagament de la subvenció corresponent a la segona anualitat i tercera anualitat estarà condicionat al fet que s'haja presentat prèviament la justificació econòmica de l'anualitat anterior, així com la documentació esmentada en el resolc anterior.  
  
Tretzé. Altres obligacions de les entitats beneficiàries  
Les entitats beneficiàries assumeixen les obligacions següents:  
a) Mantindre un sistema de comptabilitat diferenciat per a totes les transaccions relacionades amb les actuacions objecte de subvenció, que comptarà, almenys, amb una codificació comptable adequada que permeta identificar clarament les dites transaccions i la seua traçabilitat.  
b) Procedir al manteniment de l'operació en el termini que establisquen les normes sobre aquest tipus de subvencions, d'acord amb l'article 71 del Reglament (UE) No 1303/2013.  
c) Acreditar la realització de l'activitat i facilitar les comprovacions encaminades a garantir la seua correcta realització, aportant a aquest efecte tota la documentació que li siga requerida en el seu procediment de verificació, tan administrativa com sobre el terreny.  
d) Sotmetre's a qualssevol altres actuacions de comprovació i control financer que es realitzen, d'acord amb el que estableix la normativa aplicable a la gestió de les subvencions cofinançades amb fons comunitaris, aportant per a això tota la informació que li siga requerida.  
  
e) Complir els requisits de difusió i publicitat establits per l'Estratègia de Comunicació del PO FEDER 2014-2020 Comunitat Valenciana. Les entitats beneficiàries s'asseguraran que les parts que intervenen en l'activitat subvencionada han sigut informades del cofinançament del Fons Europeu de Desenvolupament Regional (FEDER) i anunciarà clarament que el projecte ha sigut seleccionat en el marc del Programa operatiu FEDER de la Comunitat Valenciana 2014-2020. Per a això, totes les mesures d'informació i comunicació relacionades amb el projecte que duga a terme l'empresa beneficiària hauran d'incloure:  
  
- L'emblema de la Unió Europea, de conformitat amb les característiques tècniques establides en l'acte d'execució que adopte la Comissió d'acord amb l'article 115, apartat 4 del Reglament (UE) núm. 1303/2013, i una referència a la Unió Europea i una referència al Fons FEDER.  
- Durant l'execució del projecte la beneficiària informarà el públic del suport obtingut dels Fons, almenys, a través de la seua pàgina web, i col·locarà un cartell amb informació sobre el projecte d'una grandària mínima A3 en un lloc ben visible per al públic. En el cartell es mencionarà la subvenció de la Unió Europea i la declaració «projecte finançat per la Unió Europea dins del Programa operatiu FEDER de la Comunitat Valenciana 2014-2020».  
- Quan la contribució pública total a l'operació supere els 500.000 euros s'instal·laran plaques, o cartells permanents amb el contingut i característiques assenyalades anteriorment.  
f) Complir els requisits que en matèria d'igualtat d'oportunitats, medi ambient i innovació social s'establisquen en el Reglament (UE) 1303/2013, el Reglament (UE) 1304/2013 i qualssevol altres normes comunitàries, estatals i autonòmiques.  
g) Acceptar la seua inclusió en una llista pública d'operacions, que serà objecte de publicació electrònica o per altres mitjans segons el que preveu l'article 115.2 i l'annex XII 1. del Reglament (UE) 1303/2013.  
h) Conservar els documents originals o còpies degudament compulsades o bé en suports de dades comunament acceptats, en especial versions electròniques de documents originals o documents existents únicament en versió electrònica; justificatius de l'actuació realitzada i l'aplicació dels fons rebuts, mentre puguen ser objecte de les actuacions de comprovació i control. La disponibilitat dels documents s'ajustarà al que disposa l'article 140 del Reglament (UE) 1303/2013.  
  
i) Aplicar mesures antifrau eficaces i proporcionades en el seu àmbit de gestió, complir la normativa en matèria de contractació pública, així com evitar el doble finançament, les falsificacions de documents i l'obligació de subministrar informació per a la detecció de possibles banderes roges (senyals d'alarma/indicadors de la probabilitat que puga existir un risc).  
j) Informar sobre el nivell d'èxit dels indicadors de productivitat al moment de justificar les despeses.  
k) Col·laborar amb la Direcció General d'Universitat, Investigació i Ciència en l'elaboració dels informes d'execució anual i final corresponents facilitant tota la informació per a això se li sol·licite.  
l) Conservar els documents justificatius de les despeses corresponents al projecte durant el període mínim establit en el Reglament (UE) núm. 1303/2013 del Parlament Europeu i del Consell de 17 de desembre de 2013.  
  
Catorzé. Marc normatiu comunitari  
Seran aplicables les següents disposicions d'àmbit comunitari:  
- Reglament (UE) núm. 1303/2013 del Parlament Europeu i del Consell de 17 de desembre de 2013 pel qual s'estableixen disposicions comunes relatives al Fons Europeu de Desenvolupament Regional, al Fons Social Europeu, al Fons de Cohesió, al Fons Europeu Agrícola de Desenvolupament Rural i al Fons Europeu Marítim i de la Pesca, i pel qual s'estableixen disposicions generals relatives al Fons Europeu de Desenvolupament Regional, al Fons Social Europeu, al Fons de Cohesió i al Fons Europeu Marítim i de la Pesca, i es deroga el Reglament (CE) núm. 1083/2006 del Consell.  
  
- Reglament (UE) núm. 1301/2013 del Parlament Europeu i del Consell de 17 de desembre de 2013 sobre el Fons Europeu de Desenvolupament Regional i sobre disposicions específiques relatives a l'objectiu d'inversió en creixement i ocupació i pel qual es deroga el Reglament (CE) núm. 1080/2006.  
- Reglament (UE) Delegat (UE) núm. 480/2014 de la Comissió de 3 de març de 2014 que complementa el Reglament (UE) núm. 1303/2013 del Parlament Europeu i del Consell pel qual s'estableixen disposicions comunes relatives al Fons Europeu de Desenvolupament Regional, al Fons Social Europeu, al Fons de Cohesió, al Fons Europeu Agrícola de Desenvolupament Rural i al Fons Europeu Marítim i de la Pesca, i pel qual s'estableixen disposicions generals relatives al Fons Europeu de Desenvolupament Regional, al Fons Social Europeu, al Fons de Cohesió i al Fons Europeu Marítim i de la Pesca.  
- Qualsevol altra normativa que per la matèria li siga d'aplicació.  
  
Quinzé. Recursos contra la convocatòria  
De conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques i amb els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, contra la present resolució, que posa fi a la via administrativa, es podrà recórrer potestativament en reposició o ser impugnada directament davant de l'ordre jurisdiccional contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de l'òrgan que dicta el present acte en el termini d'un mes a comptar des de l'endemà de la notificació de la present resolució.  
b) El recurs contenciós administratiu ha de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació de la present resolució.  
  
València, 15 de març de 2018. El conseller d'Educació, Investigació, Cultura i Esport: Vicent Marzà Ibáñez.